techiaith/cofnodycynulliad_en-cy huggingface dataset:
English: In a letter to me on 7 November, Cabinet Secretary, you said that you saw no need to amend the Environmental Protection Act 1990, which states that local authorities have a statutory obligation to provide residents with at least one facility where they may deposit their household waste. Now, in light of the closure of the recycling centre in Machynlleth, coupled with the fact that the local authority is now considering the closure of further recycling centres in either Newtown or Welshpool, can I urge you to consider amending section 51 of the Act in order to allow every resident in Wales to have access to a recycling centre within a reasonable distance from their home, as opposed to an 80-mile potential trip, as might now be the case in some areas of rural Wales?
Welsh: Mewn llythyr ataf ar 7 Tachwedd, Ysgrifennydd y Cabinet, fe ddywedoch nad oeddech yn gweld bod angen diwygio Deddf Diogelu'r Amgylchedd 1990, sy'n datgan bod gan awdurdodau lleol ddyletswydd statudol i ddarparu o leiaf un cyfleuster i breswylwyr lle y gallant waredu gwastraff y cartref. Nawr, yn sgil y ffaith fod y ganolfan ailgylchu ym Machynlleth wedi cau, ynghyd â'r ffaith fod yr awdurdod lleol bellach yn ystyried cau canolfannau ailgylchu pellach naill ai yn y Drenewydd neu'r Trallwng, a gaf fi eich annog i ystyried diwygio adran 51 y Ddeddf er mwyn caniatáu i bob un o drigolion Cymru gael mynediad at ganolfan ailgylchu o fewn pellter rhesymol i'w cartref, yn hytrach na thaith bosibl o 80 milltir, fel y gallai fod yn wir mewn rhai ardaloedd yng nghefn gwlad Cymru bellach?
English: I know we have exchanged correspondence on this issue, and I think I probably said in the letter to you that local authorities do have a high degree of autonomy and flexibility on this issue, and that allows them, really, to respond to local needs and reflect local priorities. I would still encourage people to participate in the consultation that is taking place in Powys, and I still don't see any need to amend section 51 of the Act at the current time. However, I'm happy to review the position if circumstances in Powys, or anywhere else for that matter, necessitate that.
Welsh: Gwn ein bod wedi gohebu ar y mater hwn, ac rwy'n credu fy mod, yn ôl pob tebyg, wedi dweud yn y llythyr atoch fod gan awdurdodau lleol lefel uchel o ymreolaeth a hyblygrwydd yn y mater hwn, ac mae hynny'n eu galluogi, mewn gwirionedd, i ymateb i anghenion lleol ac adlewyrchu blaenoriaethau lleol. Buaswn yn parhau i annog pobl i gymryd rhan yn yr ymgynghoriad sy'n cael ei gynnal ym Mhowys, ac nid wyf yn gweld unrhyw angen o hyd i ddiwygio adran 51 o'r Ddeddf ar hyn o bryd. Fodd bynnag, rwy'n fodlon adolygu'r safbwynt hwnnw os yw'r amgylchiadau ym Mhowys, neu unrhyw le arall o ran hynny, yn galw am hynny.
English: Thank you. I'm taking forward a number of initiatives designed to tackle this invasive species. These include the continuation of biocontrol trials to establish a non-native psyllid and the development of a fungus-based herbicide designed specifically to control this plant.
Welsh: Diolch. Rwy'n bwrw ymlaen â nifer o fentrau a gynlluniwyd i fynd i'r afael â'r rhywogaeth oresgynnol hon. Mae'r rhain yn cynnwys parhau treialon rheoli biolegol i sefydlu llysleuen anfrodorol a datblygu chwynladdwr sy'n seiliedig ar ffwng a grëwyd yn benodol i reoli'r planhigyn hwn.
English: Can I thank the Minister for that response? Knotweed is a major problem in Swansea East, making houses difficult to sell and spreading onto neighbouring properties. I'm very pleased with the update the Minister gave me on experiments with a natural predator and on chemical attempts to attack it. The natural predator has been used now for several years, when will the decision be made on whether it can be used more generally?
Welsh: A gaf fi ddiolch i'r Gweinidog am yr ymateb hwnnw? Mae clymog Japan yn broblem fawr yn Nwyrain Abertawe, gan wneud tai yn anodd eu gwerthu a lledaenu i diroedd cyfagos. Rwy'n hapus iawn gyda'r diweddariad a roddodd y Gweinidog i mi ar arbrofion gydag ysglyfaethwr naturiol ac ar ymdrechion cemegol i gael gwared arno. Mae'r ysglyfaethwr naturiol wedi cael ei ddefnyddio ers nifer o flynyddoedd bellach, pa bryd y gwneir penderfyniad ynglŷn ag a ellir ei ddefnyddio'n fwy cyffredinol?
English: Well, you are aware, obviously, of the results of the chemical trials that were held by Swansea University. They were published last year, and I think what they showed was there wasn't a one-hit wonder, really, in relation to tackling this very difficult condition. There has been a planned series of treatments, which is absolutely the key to having effective control. I don't know if Members are aware, but since the trial ended, the most effective herbicide tested, piclorum, has now been withdrawn from the market. We are continuing to fund biocontrol projects, and that really builds on the successes of the earlier trials. The phase that we're looking at now will focus upon psyllid establishment with release to a wider range of sites, using enhanced release methods with new psyllid stock from Japan. I think the aim is for, then, the insects to suppress Japanese knotweed's vigour so it won't be the aggressive invader that it is now.
Welsh: Wel, rydych yn ymwybodol, yn amlwg, o ganlyniadau'r treialon cemegol a gynhaliwyd gan Brifysgol Abertawe. Fe'u cyhoeddwyd y llynedd, ac rwy'n credu mai'r hyn a ddangosent oedd nad oedd un ateb gwyrthiol, mewn gwirionedd, mewn perthynas â mynd i'r afael â'r planhigyn eithriadol o anodd hwn. Cafwyd cyfres wedi'i chynllunio o driniaethau, sy'n gwbl allweddol i gael rheolaeth effeithiol. Nid wyf yn gwybod a yw'r Aelodau'n ymwybodol o hyn, ond ers i'r treial ddod i ben, mae'r chwynladdwr mwyaf effeithiol a brofwyd, piclorum, bellach wedi'i dynnu oddi ar y farchnad. Rydym yn parhau i ariannu prosiectau rheoli biolegol, ac mae hynny mewn gwirionedd yn adeiladu ar lwyddiannau'r treialon blaenorol. Bydd y cyfnod rydym yn edrych arno yn awr yn canolbwyntio ar sefydlu llyslau a'u rhyddhau i ystod ehangach o safleoedd, gan ddefnyddio dulliau rhyddhau gwell gyda stoc newydd o lyslau o Japan. Rwy'n credu mai'r nod yw i'r pryfed lethu grym clymog Japan fel nad yw'n rhywogaeth mor ymosodol o oresgynnol ag y mae ar hyn o bryd.
English: I thank the Member for asking the question, actually. Japanese knotweed is estimated to cost £165 million to the UK economy each year, and the Residential Landlord Association has warned that it can have such a detrimental effect on the value of property it can render it worthless. The previous Minister did say that a natural predator had been found that will help in the control of Japanese knotweed and was being trialled in Swansea. I ask the Minister - the Cabinet Secretary - can you provide an update on the roll-out: how successful it's been and whether you do have any intention to use a special control order in the future to tackle this issue?
Welsh: Diolch i'r Aelod am ofyn y cwestiwn. Amcangyfrifir bod clymog Japan yn costio £165 miliwn i economi'r DU bob blwyddyn, ac mae'r Gymdeithas Landlordiaid Preswyl wedi rhybuddio y gallai effeithio mor niweidiol ar werth eiddo nes ei wneud yn ddiwerth. Dywedodd y Gweinidog blaenorol bod ysglyfaethwr naturiol wedi'i ganfod a fydd yn helpu i reoli clymog Japan a'i fod yn cael ei dreialu yn Abertawe. Gofynnaf i'r Gweinidog - Ysgrifennydd y Cabinet - a allwch chi roi'r wybodaeth ddiweddaraf i ni ynglŷn â chyflwyno'r treial: pa mor llwyddiannus ydoedd ac a oes gennych unrhyw fwriad i ddefnyddio gorchymyn rheoli arbennig yn y dyfodol i fynd i'r afael â'r broblem hon?
English: This is something that I am monitoring and, as I said, we are continuing to fund the trials. We've just funded phase 2 this year of the biocontrol trials, so I think we need to evaluate that before making any decisions on the way forward.
Welsh: Mae hwn yn rhywbeth rwy'n ei fonitro ac fel y dywedais, rydym yn parhau i ariannu'r treialon. Rydym newydd ariannu cam 2 y treialon rheoli biolegol eleni, felly rwy'n credu bod angen i ni werthuso hwnnw cyn gwneud unrhyw benderfyniadau ar y ffordd ymlaen.
English: We now turn to party spokespeople's questions, and the first party spokesperson is Simon Thomas.
Welsh: Trown yn awr at gwestiynau gan lefarwyr y pleidiau, a'r llefarydd cyntaf yw Simon Thomas.
English: Thank you, Deputy Presiding Officer. Cabinet Secretary, 2016 is on track to be the warmest year since records began, and the effects of climate change are already being felt, as we've seen, indeed, over the last few days here in Wales. Now, your draft budget proposes cuts of 38 per cent in the capital expenditure for climate change mitigation and flood defence projects. Following the announcements of the autumn statement today of some, at least, additional capital funds for the Welsh Government, albeit only about the sum that's used to repair a big house in London, shouldn't you now be looking to reinstate some of these funds into your capital projects budget for flood defence?
Welsh: Diolch, Ddirprwy Lywydd. Ysgrifennydd y Cabinet, mae 2016 ar y trywydd i fod y flwyddyn gynhesaf ers dechrau cadw cofnodion, ac mae effeithiau'r newid yn yr hinsawdd yn cael eu teimlo'n barod, fel y gwelsom, yn wir, dros y dyddiau diwethaf yma yng Nghymru. Nawr, mae eich cyllideb ddrafft yn argymell toriadau o 38 y cant i'r gwariant cyfalaf ar gyfer lliniaru newid yn yr hinsawdd a phrosiectau amddiffyn rhag llifogydd. Yn dilyn cyhoeddiadau datganiad yr hydref heddiw fod rhywfaint, o leiaf, o gyllid cyfalaf ychwanegol i Lywodraeth Cymru, er nad yw ond tua'r un faint â'r swm y buasai ei angen i atgyweirio tŷ mawr yn Llundain, oni ddylech fod yn ystyried adfer rhywfaint o'r cyllid hwn yn awr i'ch cyllideb prosiectau cyfalaf ar gyfer amddiffyn rhag llifogydd?
English: I'm sure the Assembly Member will be pleased to learn that I think a letter is already winging its way to my colleague the Cabinet Secretary for Finance and Local Government. You will have heard Mark Drakeford say - obviously, he was on his feet for the tail end of the Chancellor's announcement - certainly, once we've had a look at the small print, and the Minister's had the chance to look at all our bids, we can have a look at what extra funding we can each have.
Welsh: Rwy'n siŵr y bydd yr Aelod Cynulliad yn falch o glywed fy mod yn credu bod llythyr eisoes ar ei ffordd at fy nghyd-Aelod, Ysgrifennydd y Cabinet dros Gyllid a Llywodraeth Leol. Fe fyddwch wedi clywed Mark Drakeford yn dweud - yn amlwg, roedd ar ei draed yn ystod diwedd cyhoeddiad y Canghellor - yn sicr, ar ôl i ni edrych ar y print mân, ac ar ôl i'r Gweinidog gael cyfle i edrych ar ein cynigion i gyd, gallwn edrych ar ba arian ychwanegol sydd ar gael i bob un ohonom.
English: I thank the Cabinet Secretary, and I'm pleased that she's taking the advantage to ask for those to be reinstated. We understand £400 million will be available for the next five years. That would suggest around £80 million in this financial year, though I accept that we have to look at the detail. But we have to show leadership on this, and you've just returned from the Conference of the Parties 22 in Marrakech, and I was very pleased that you'd been there. Now we understand that even Donald Trump accepts some connectivity, as he puts it, between climate change and our activities, which means that UKIP have been outflanked by Donald Trump on climate change. Can I welcome the announcement that you made at Marrakech that Wales will be one of the six European regions to sign up for the UN 2050 pathways platform to increase co-operation between all levels of Government on the delivery of climate change measures on the ground? Can you provide any more details regarding how you intend to accelerate our delivery of climate change measures, including that all-important aim of cutting emissions by 40 per cent by 2020?
Welsh: Diolch i Ysgrifennydd y Cabinet, ac rwy'n falch ei bod yn manteisio ar y cyfle i ofyn am adfer y rheini. Rydym yn deall y bydd £400 miliwn ar gael ar gyfer y pum mlynedd nesaf. Buasai hynny'n awgrymu tua £80 miliwn yn ystod y flwyddyn ariannol hon, er fy mod yn derbyn bod yn rhaid i ni edrych ar y manylion. Ond mae'n rhaid i ni ddangos arweiniad ar hyn, ac rydych newydd ddychwelyd o Gynhadledd y Partïon 22 yn Marrakech, ac roeddwn yn falch iawn eich bod wedi bod yno. Nawr, rydym yn deall bellach fod hyd yn oed Donald Trump yn derbyn bod rhywfaint o gysylltedd, fel y mae ef yn ei roi, rhwng newid yn yr hinsawdd a'n gweithgaredd ni, sy'n golygu bod Donald Trump wedi achub y blaen ar UKIP mewn perthynas â newid yn yr hinsawdd. A gaf fi groesawu'r cyhoeddiad a wnaethoch yn Marrakech y bydd Cymru yn un o'r chwe rhanbarth Ewropeaidd i lofnodi Platfform Llwybrau 2050 y Cenhedloedd Unedig i gynyddu cydweithrediad rhwng pob lefel o Lywodraeth ar gyfer cyflwyno mesurau newid yn yr hinsawdd ar lawr gwlad? A allwch roi unrhyw fanylion pellach ynglŷn â sut rydych yn bwriadu cyflymu'r broses o gyflwyno ein mesurau newid yn yr hinsawdd, gan gynnwys y nod hollbwysig o leihau allyriadau 40 y cant erbyn 2020?
English: Thank you. Yes, I was very pleased to attend COP22, and I don't think it was too short to say that it was a life-changing experience. I met some inspirational people, and I hope Members have had the opportunity to read the written statement I issued last night. You're quite right that our target is to reduce carbon emissions by 40 per cent by 2020. That's a cross-Government commitment. I had bilaterals before I went to Marrakech with my Cabinet Secretary colleagues so I could find out what they were doing within their portfolios. I now plan to have another series of bilaterals, because, clearly, we've had a lot to learn from a lot of states and regions. I took the opportunity to have many bilaterals with environment Ministers and other leading politicians from the states and regions. We, of course, have got a lot to learn, but I think it was absolutely vital that we were there. We were part of the UK delegation, but it was very important that I took the message that in Wales, although we're a small country, we are absolutely happy to play our part in reducing our carbon emissions.
Welsh: Diolch. Oeddwn, roeddwn yn falch iawn i fynychu'r COP22, ac nid wyf yn credu fy mod yn gor-ddweud pan ddywedaf ei fod yn brofiad a newidiodd fy mywyd. Cyfarfûm â phobl ysbrydoledig, ac rwy'n gobeithio bod yr Aelodau wedi cael cyfle i ddarllen y datganiad ysgrifenedig a gyhoeddais neithiwr. Rydych yn hollol gywir yn dweud mai ein targed yw lleihau allyriadau carbon o 40 y cant erbyn 2020. Mae hwnnw'n ymrwymiad traws-lywodraethol. Cefais gyfarfodydd dwyochrog gyda fy nghyd-Aelodau Cabinet cyn i mi fynd i Marrakech er mwyn i mi gael gwybod beth roeddent yn ei wneud o fewn eu portffolios. Rwyf yn awr yn bwriadu cael cyfres arall o gyfarfodydd dwyochrog, oherwydd, yn amlwg, mae gennym lawer i'w ddysgu gan lawer o wladwriaethau a rhanbarthau. Manteisiais ar y cyfle i gael nifer o gyfarfodydd dwyochrog â Gweinidogion yr amgylchedd a gwleidyddion blaenllaw eraill o'r gwladwriaethau a'r rhanbarthau. Mae gennym lawer i'w ddysgu, wrth gwrs, ond rwy'n credu ei bod yn gwbl hanfodol ein bod yno. Roeddem yn rhan o ddirprwyaeth y DU, ond roedd yn bwysig iawn fy mod yn cyfleu'r neges ein bod ni yng Nghymru, er ein bod yn wlad fach, yn gwbl barod i chwarae ein rhan i leihau ein hallyriadau carbon.
English: I thank the Cabinet Secretary. It was obvious from your tweets that you were enjoying yourself there, and I mean that in a professional way, and also, of course, from the written statement, which, again, was full of positive messages from COP22. I only regret that the Assembly didn't get its act together in time to send Assembly Members to accompany you, because I think that will be appropriate for the future. One of the things that was agreed there - and, again, it was a positive message - was that 47 of the world's countries most affected by climate change have pledged to use only renewable fuels by 2050. You also told the conference, I think in a blog post, that all electricity bought by the Welsh procurement service for the public sector will be 100 per cent renewable by next year, which I think is laudable, although there is a question always about what is 100 per cent renewable under EU directives, but that's another matter. What I really want to know is how you will achieve and build and maintain this, and don't you think, as we move now to a more sustainable future, now is really the time for a Wales-owned non-profit-sharing public energy company to lead the way to be part of the step change in renewables that we need?
Welsh: Diolch i Ysgrifennydd y Cabinet. Roedd yn amlwg o'ch negeseuon trydar eich bod yn mwynhau eich hun yno, ac rwy'n golygu hynny mewn ffordd broffesiynol, a hefyd, wrth gwrs, o'r datganiad ysgrifenedig, a oedd, unwaith eto, yn llawn o negeseuon cadarnhaol o COP22. Nid wyf ond yn gresynu na lwyddodd y Cynulliad mewn pryd i ddod i ben ag anfon Aelodau Cynulliad yno yn gwmni i chi, oherwydd credaf y bydd hynny'n briodol yn y dyfodol. Un o'r pethau a gytunwyd yno - ac unwaith eto, roedd yn neges gadarnhaol - oedd bod 47 o wledydd y byd yr effeithir arnynt fwyaf gan newid yn yr hinsawdd wedi addo na fyddant ond yn defnyddio tanwydd adnewyddadwy yn unig erbyn 2050. Fe ddywedoch wrth y gynhadledd hefyd, mewn blog rwy'n credu, y bydd yr holl drydan a brynir gan wasanaeth caffael Cymru ar gyfer y sector cyhoeddus yn adnewyddadwy 100 y cant, erbyn y flwyddyn nesaf, a chredaf fod hynny i'w ganmol, er bod cwestiwn bob amser ynglŷn â'r hyn sy'n cael ei ystyried yn adnewyddadwy 100 y cant dan gyfarwyddebau'r UE, ond mater arall yw hwnnw. Yr hyn rwy'n awyddus iawn i wybod yw sut y byddwch yn cyflawni, yn adeiladu ac yn cynnal hyn, ac onid ydych yn credu, wrth i ni symud tuag at ddyfodol mwy cynaliadwy yn awr, mai dyma'r adeg, mewn gwirionedd, i gael cwmni ynni cyhoeddus nad yw'n rhannu elw sy'n eiddo i Gymru, i arwain y ffordd ac i fod yn rhan o'r newid sylweddol sydd ei angen arnom mewn perthynas ag ynni adnewyddadwy?
English: Yes, I was very pleased to announce that all electricity bought for public services in Wales by the National Procurement Service from next year will be 100 per cent renewable, and there was a great deal of interest from other states and nations as to how we're going to achieve that. I will be making a statement next month on energy policies for this term of Government, and it's certainly something I can consider.
Welsh: Ie, roeddwn yn falch iawn o gyhoeddi y bydd yr holl drydan a brynir gan y Gwasanaeth Caffael Cenedlaethol ar gyfer gwasanaethau cyhoeddus yng Nghymru o'r flwyddyn nesaf ymlaen yn adnewyddadwy 100 y cant, ac roedd llawer iawn o ddiddordeb gan wladwriaethau a gwledydd eraill ynglŷn â sut y byddwn yn cyflawni hynny. Byddaf yn gwneud datganiad y mis nesaf ynglŷn â pholisïau ynni ar gyfer tymor y Llywodraeth hon, ac mae'n sicr yn rhywbeth y gallaf ei ystyried.
English: Cabinet Secretary, are you disappointed that Stop Climate Chaos Cymru has said that Ministers are yet to deliver on climate change policy, and that WWF Cymru warns of an ambition gap?
Welsh: Ysgrifennydd y Cabinet, a ydych yn siomedig fod Atal Anhrefn Hinsawdd Cymru wedi dweud nad yw Gweinidogion wedi cyflawni ar bolisi newid yn yr hinsawdd eto, a bod WWF Cymru yn rhybuddio ynghylch bwlch uchelgais?
English: Well, I don't think there's an ambition gap, and I mentioned in my previous answer to Simon Thomas that I had bilaterals with my Cabinet Secretary colleagues before I went to COP22. That was very specifically done. I don't think there's a lack of ambition in any portfolio across Government. I do accept that, for us to achieve our target of reducing carbon emissions by 2020, we need to look at doing some things differently, and I mentioned again that I will be having another round of meetings with my colleagues in the coming weeks.
Welsh: Wel, nid wyf yn credu bod yna fwlch uchelgais, a soniais yn fy ateb blaenorol i Simon Thomas fy mod wedi cael cyfarfodydd dwyochrog gyda fy nghyd-Aelodau Cabinet cyn i mi fynychu COP22. Gwnaed hynny'n benodol iawn. Nid wyf yn credu bod diffyg uchelgais mewn unrhyw bortffolio ar draws y Llywodraeth. Er mwyn i ni gyrraedd ein targed o leihau allyriadau carbon erbyn 2020, rwy'n derbyn bod angen i ni edrych ar wneud rhai pethau'n wahanol, a chrybwyllais eto y byddaf yn cael rownd arall o gyfarfodydd gyda fy nghyd-Aelodau dros yr wythnosau nesaf.
English: Cabinet Secretary, carbon budgets are at the heart of the environment Act, and they're now not expected until the end of 2018. And I think it's reasonable for us to ask, 'Why the delay?' Does it really take three years to produce the first carbon budgets? We'll be halfway through this Assembly, and those budgets are supposed to help you prioritise and us to scrutinise.
Welsh: Ysgrifennydd y Cabinet, mae cyllidebau carbon yn ganolog i Ddeddf yr amgylchedd, a bellach nid oes disgwyl iddynt ymddangos tan ddiwedd 2018. Ac rwy'n credu ei bod yn rhesymol i ni ofyn, 'Pam yr oedi?' A yw hi o ddifrif yn cymryd tair blynedd i gynhyrchu'r cyllidebau carbon cyntaf? Byddwn hanner ffordd drwy'r Cynulliad hwn, ac mae'r cyllidebau hynny i fod i'ch helpu i flaenoriaethu a'n helpu ni i graffu.
English: Yes, we have started the process of getting our carbon budgets in place. Again, I think we need to do more to align those carbon budgets with our financial budgets, and something I learned at COP22 was how this was being done in other countries. If I can expedite it in any way, I will do so.
Welsh: Ie, rydym wedi dechrau ar y broses o gael ein cyllidebau carbon yn eu lle. Unwaith eto, rwy'n credu bod angen i ni wneud mwy i sicrhau cysondeb rhwng y cyllidebau carbon a'n cyllidebau ariannol, a rhywbeth a ddysgais yn COP22 oedd sut y caiff hyn ei wneud mewn gwledydd eraill. Os gallaf gyflymu'r broses mewn unrhyw ffordd, fe wnaf hynny.
English: Minister, to emphasise the drift in policy implementation, I must ask why the strategic impact assessments for your department are so vague. They're at the heart of the future generations Act, and they do not seem to have played much of a part in your budget priorities or choices. Is it not the truth that this Government is keen on legislation, but very poor on implementation, as Stop Climate Chaos Cymru and WWF have so correctly observed?
Welsh: Weinidog, i bwysleisio'r gwyro wrth weithredu'r polisi, mae'n rhaid i mi ofyn pam fod yr asesiadau effaith strategol ar gyfer eich adran mor amwys. Maent yn ganolog i Ddeddf cenedlaethau'r dyfodol, ac nid yw'n ymddangos eu bod wedi chwarae llawer o ran ym mlaenoriaethau a phenderfyniadau eich cyllideb. Onid y gwir yw bod y Llywodraeth hon yn frwd ynglŷn â deddfu, ond yn wael iawn am weithredu, fel roedd Atal Anhrefn Hinsawdd Cymru a WWF mor gywir yn ei nodi?
English: You are right that we have the future generations Act, we have the environment Act, we've got this world-breaking legislation, and it is now all about implementation. I don't think my SI assessments are vague. I think they're a very important part, obviously, of our budget. I think that they can be improved on going forward, and I think, when I mentioned in my previous answer about carbon budgets and finance budgets being more aligned, the reason why I said that is so that it does improve year on year.
Welsh: Rydych yn gywir yn dweud bod gennym Ddeddf cenedlaethau'r dyfodol, mae gennym Ddeddf yr amgylchedd, mae gennym ddeddfwriaeth na welwyd mo'i thebyg, ac mae'r cyfan yn ymwneud bellach â'u gweithredu. Nid wyf yn credu bod fy asesiadau effaith strategol yn amwys. Rwy'n credu eu bod yn amlwg yn rhan bwysig iawn o'n cyllideb. Credaf y gellir eu gwella wrth symud ymlaen, ac rwy'n credu, pan soniais yn fy ateb blaenorol am gysoni cyllidebau carbon a chyllidebau ariannol, mai'r rheswm pam y dywedais hynny yw er mwyn iddo wella o flwyddyn i flwyddyn.